சிறப்பு சேவைகள் மற்றும் கட்டுரைகள்
மருத்துவத் துறை கண்டுபிடிப்புகளில் ரோபோடிக்ஸை பயன்படுத்தும் போர்ட்டெஸ்கேப்  நிறுவனத்துடன் சென்னை ஐ.ஐ.டி. இணைந்து செயல்படுகிறது
வேலூர் சி.எம்.சி. மருத்துவமனையையும் உள்ளடக்கிய இந்த சமூகப் பொறுப்புணர்வு நிதித் திட்டம் , கை குறைபாடு உள்ளவர்களுக்கு உதவுவதுடன், அவர்களின் வாழ்க்கைத் தரத்தை மேம்படுத்தும் வகையில் கை மறுவாழ்வு ரோபோ போன்ற தீர்வுகளை உருவாக்குவதை நோக்கமாகக் கொண்டிருக்கிறது
சென்னை ஐ.ஐ.டி. ரோபோடிக்ஸ் மூலம் மறுவாழ்வுக்கான மருத்துவக் கண்டுபிடிப்புகளை உருவாக்க, மோஷன் டெக்னாலஜி நிறுவனமான 'போர்டெஸ்கேப்' உடன் இணைந்து செயல்படுகிறது. இந்த சமூகப் பொறுப்புணர்வு நிதி  திட்டம் வேலூரில் உள்ள முதன்மை மருத்துவக் கல்வி நிறுவனமான கிறிஸ்தவ மருத்துவக் கல்லூரியையும்  உள்ளடக்கியதாகும்.
சென்னை ஐ.ஐ.டி.யின் இன்ஸ்டிடியூஷனல் அட்வான்ஸ்மெண்ட் அலுவலகத்தால் ஏற்பாடு செய்யப்பட்டுள்ள இந்தத் திட்டம், கை குறைபாடுகள் உள்ளவர்களுக்கு புதுமையான அரிபோ  என்ற மறுவாழ்வு ரோபோவை உருவாக்குவதில் தீவிர கவனம் செலுத்தும்.
அரிபோ என்பது 6 டிகிரி அளவுகளில் சுதந்திரமாக இயங்கக்கூடிய ரோபோவாகும். பக்கவாதம், மூட்டுவலி, பெருமூளைவாதம் மற்றும் பார்கின்சன் நோய் போன்ற நரம்பியல் மற்றும் தசைக் கூட்டு நிலையில் இருப்போருக்கு தோள்பட்டை அல்லது முழங்கையில் மூட்டு இயக்கத்தை இந்த ரோபோ தனித்தனியாக பயிற்றுவிக்கும்/ பயனாளரின் இடது அல்லது வலது கையுடன் இணைக்கச் செய்ய 'அரிபோ' ரோபோவின் வடிவமைப்பு உதவுவதுடன், கைக்கு பாதுகாப்பான பயிற்சியும் அளிக்கச் செய்கிறது.
சென்னை ஐ.ஐ.டி.யின், மறுவாழ்வு ஆராய்ச்சி மற்றும் சாதன மேம்பாட்டுக்கான டிடிகே மையத்தின்  தலைமைப் பேராசிரியை சுஜாதா ஸ்ரீனிவாசன், வேலூர் சி.எம்.சி.யின் பேராசிரியர் சிவக்குமார் பாலசுப்பிரமணியன் ஆகியோரின் தலைமையில் உருவாக்கப்படும் இத்தகைய கண்டுபிடிப்புகள் மாற்றுத் திறனாளிகளின் வாழ்க்கைத் தரத்தை குறிப்பிடத்தக்க அளவில் மேம்படுத்துகின்றன. தொலைநிலையில் இருந்து செயல்திறனைக் கண்காணித்து அதற்கேற்ப சிகிச்சையைத் திட்டமிடும் வகையில் இந்தக் கண்டுபிடிப்புகள் கருவியாக செயல்படுகின்றன.
இந்த ஒத்துழைப்பின் பிரத்யேக அம்சங்களை எடுத்துரைத்த, சென்னை ஐ.ஐ.டி.பேராசிரியரும், R2D2 மையத்தின் தலைவருமான பேராசிரியை சுஜாதா ஸ்ரீனிவாசன் கூறுகையில், "இயக்க இயலாமையால் தவிப்போருக்கு மலிவான விலையில் சந்தையில் கிடைக்கச் செய்யும் வகையில் சாதனங்களை உருவாக்க R2D2 மையத்தின் இந்தத் திட்டம் ஊக்குவிக்கும். சி.எம்.சி.யின் உயிரிப் பொறியியல் தொழில்நுட்பம் மற்றும் மருத்துவ நிபுணத்துவம் இதற்கு பயன்படுத்தப்பட உள்ளது. இந்த ஆராய்ச்சி மற்றும் மேம்பாட்டுக்கான செலவுகள் சிஎஸ்ஆர் ஒத்துழைப்புடன் மேற்கொள்ளப்படும். உயர்தரத்துடன் கூடிய சாதனங்களை சந்தைக்கு எடுத்துச் செல்லும் இலக்கை அடைய இந்த நிதி ஆதரவு முக்கியமானதாகும்.
இந்த சிஎஸ்ஆர் திட்டத்தின் கீழ் எதிர்பார்க்கப்படும் விளைவுகள் குறித்து, வேலூர் சி.எம்.சி. உயிரிப்பொறியியல் துறையின் தலைவரான பேராசிரியர் சிவக்குமார் பாலசுப்பிரமணியன் கூறுகிறார்: "மருத்துவப் பயன்பாட்டிற்குத் தேவையான மறுவாழ்வு ரோபோக்களை எளிமைப்படுத்துவதை நோக்கமாகக் கொண்ட எங்கள் அணுகுமுறையின் விளைவாக அரிபோ  ரோபா உருவாக்கப்பட்டுள்ளது. இந்த ஒத்துழைப்பின் மூலம் பெரிய அளவிலான மருத்துவப் பரிசோதனைகளக்கு எளிமையான, கையடக்கமான, பயன்படுத்த எளிதான மற்றும் பாதுகாப்பான ரோபோவை எதிர்பார்க்கிறோம். இந்த சாதனத்தை சந்தைக்குக் கொண்டு வருவதற்கு முன், வழக்கமான மருத்துவ நடைமுறைகளில் இந்த சாதனம் எவ்வாறு பொருந்துகிறது என்பதைக் கண்டறிய வேண்டியுள்ளது. மருத்துவர்களுக்கும், நோயாளிகளுக்கும் இதன் கூடுதல் மதிப்பு குறித்த புரிதல் தேவைப்படுகிறது"
போர்டெஸ்கேப் நிறுவனத்தின் நிதியுதவியுடன், சென்னை ஐ.ஐ.டி.யும், கொல்கத்தாவில் உள்ள நியூரோசயின்ஸ் நிறுவனமும் இணைந்து இரண்டாவது திட்டம் ஒன்றை செயல்படுத்தவிருக்கிறது. பக்கவாதம் மற்றும் முதுகுத் தண்டுவடத்தில் காயமடைந்த நோயாளிகளின் நடைபயிற்சிக்கான கீழ்மூட்டின் வெளிப்புற எலும்புக்கூடு  உருவாக்கும் திட்டம் தற்போது வடிவமைக்கும் பணி நடைபெற்று வருகிறது. சென்னை ஐ.ஐ.டி.யின் இயந்திரப் பொறியியல் துறையின் பேராசிரியர் சௌரவ் ரக்சித் தலைமையில் இந்தத் திட்டம் முன்னெடுக்கப்படுகிறது.
###
(Visitor Counter : 150